На основу члана 8. Правилника о одржавању јавне расправе („Службени лист општине Љубовија“, број 12/18), Одељење за привреду, урбанизам и инспекцијске послове сачињава

**ПРОГРАМ ЈАВНЕ РАСПРАВЕ О НАЦРТУ ПРОГРАМА ЗАПОШЉАВАЊА ОПШТИНЕ ЉУБОВИЈА СА АКЦИОНИМ ПЛАНОМ ЗА 2024-2026 ГОДИНУ**

Тачка 1.

Програмом јавне расправе о нацрту Програма запошљавања општине Љубовија са акционим планом за 2024-2026 годину (у даљем тексту нацрт Програма), утврђује се начин спровођења јавне расправе, рокови излагања на јавни увид нацрта Програма, ток јавне расправе и извештавање о спроведеној јавној расправи.

Тачка 2.

Циљ јавне расправе јесте обезбеђивање јавности у процесу доношења Програма запошљавања општине Љубовија са акционим планом за 2024-2026 годину и у омогућавању да заинтересована лица упуте примедбе, предлоге и сугестије које ће послужити за коначно утврђивање предлога Програма.

Тачка 3.

Програм запошљавања са акциони планом запошљавања општине Љубовија за период 2024-2026.годину, представља основни инструмент спровођења активне политике запошљавања за период од три године. Правни основ за доношење Програма садржан је у члановима 41. Закона о запошљавању и осигурању за случај незапослености („Службени гласник РС", број 36/09, 88/10, 49/21), 15. и 38. Закона о планском систему Републике Србије („Службени гласник РС”, број 30/18) и чланом 40. Статута општине Љубовија ("Сл.лист општине Љубовија", бр.3/2019). Разлог за доношење овог Програма садржан је у потреби да се дефинишу приоритети и циљеви политике запошљавања и утврде програми и мере који ће се реализовати у периоду 2024-2026. године на територији општине Љубовија како би се достигли циљеви и постигло одрживо повећање запослености уз смањење незапослености.

Тачка 4.

Од јавне расправе се очекује да подстакне кориснике буџета, стручњаке и ширу јавност да се укључе у процес расправе и дају конкретне предлоге, мишљења и коментаре на нацрт Програма.

Тачка 5.

Јавна расправа о нацрту Програма спроводи се путем:

* Партнерства (укључивањем представника јавног, приватног и цивилног сектора у јавну расправу)
* Информисања (јавно обавештење о предмету и току спровођења јавне расправе) и
* Транспарентности (јавна доступност документа који је предмет јавне расправе).

Тачка 6.

Жељени учесници на јавној раправи су: јавна предузећа, НСЗ, РРА, службе Општинске управе, представници привреде, заинтересовани грађани и представници средстава јавног информисања.

Тачка 7.

Јавна расправа о нацрту Програма биће одржана 26.04.2024. године у 12,00 часова. Текст нацрта Одлуке доступан је на интернет страници [www.ljubovija.rs](http://www.ljubovija.rs).

Тачка 8.

Позив за јавну расправу и Програм јавне расправе поставља се на интернет страници [www.ljubovija.rs](http://www.ljubovija.rs).

Тачка 9.

Учесници јавне расправе и други заинтересовани субјекти могу у писаној форми доставити своје предлоге, примедбе и сугестије на нацрт Програма и то путем e-maila: [info@ljubovija.rs](mailto:bosko.pantic@ljubovija.rs). Примедбе, предлози и сугестије се подносе у слободној форми.

Тачка 10.

У радно тело које ће спровести јавну расправу, прикупити и обрадити примедбе и сугестије и сачинити извештај, именују се:

* Владимир Петровић, запослен на радном месту начелник општинске управе,
* Дарко Васић, запослен на радном месту руководилац одељења за привреду, урбанизам и инспекцијске послове
* Милица Крстић, запослен на радном месту координатор канцеларије за локални економски развој .

Задатак радног тела је да:

* Предлоге, примедбе и сугестије примљене у писаној форми на нацрт Програма размотри и заузме став о њиховом прихватању, делимичном прихватању или неприхватању;
* Организује усмену јавну расправу;
* О спроведеној јавној расправи сачини извештај и достави га Општинском већу без одлагања са нацртом Одлуке.

Тачка 11.

Овај Програм ступа на снагу даном доношења, а објавиће се заједно са позивом за јавну расправу и нацртом Програма на сајту општине Љубовија [www.ljubovija.rs](http://www.ljubovija.rs).

**Број:** 06-143/2024-01 од 11.04.2024. године

**ОДЕЉЕЊЕ ЗА ПРИВРЕДУ, УРБАНИЗАМ И ИНСПЕКЦИЈСКЕ ПОСЛОВЕ**